open-index/open-wikipedia-markdown huggingface dataset:
Hasna Benhassi

**Hasna Benhassi** () er ein marokkansk tidlegare mellomdistanseløpar frå Marrakech som på 800 meter vann OL-sølv i 2003, VM-sølv i 2005 og 2007, og OL-bronse i 2008.

## Aktiv
Benhassi tok seg til finalen på 800 meter under Sommar-OL 2000, der ho enda sist med tida 1.59,27. Nokre månader etter vann ho 1500-meteren i innandørs-VM 2001 i Lisboa. Under dei olympiske sommarleikane 2004 i Aten kneip ho sølvmedaljen på 800 meter, 0,05 sekund bakom Kelly Holmes frå Storbritannia og med nøyaktig same tid som Jolanda Čeplak frå Slovenia på bronseplass. Sluttida 1.56,43 vart verande Benhassi sin personlege rekord på distansen. Ho kvalifiserte seg også til finalen på 1500 meter, hamna då på 12. og sisteplass.

Ved verdsmeisterskapen 2005 i Helsinki vann Benhassi ein ny sølvmedalje på 800 meter, den gongen klart slått av Zulia Calatayud frå Cuba. Også i den neste verdsmeisterskapen, i Osaka i 2007, sikra Benhassi seg sølvmedaljen, knappe sekundet bakom Janeth Jepkosgei frå Kenya. Benhassi tok så bronsen på spesialdistansen under Sommar-OL 2008, trass gode 1.56,99 sjanselaus mot kenyanarane Pamela Jelimo og Janeth Jepkosgei.

Benhassi sitt personbeste 4.02,5 på 1500 meter oppnådde ho i Roma i 2003.

### Medaljar og plasseringar i internasjonale meisterskap
*VM 1997 i Aten:  Utslått i semifinalane på 800 m (2.03,70=nr 14)
*OL 2000 i Sydney: Nr 8  på 800 m – 1.59,27
*OL 2004 i Aten: Sølvmedalje på 800 m – 1.56,43, bakom Kelly Holmes (1.56,38). Nr 12 på 1500 m – 4.12,9
*VM 2005 i Helsinki: Sølvmedalje på 800 m – 1.59,42, bakom Zulia Calatayud (1.58,82)
*VM 2007 i Osaka: Sølvmedalje på 800 m – 1.56,99, bakom Janeth Jepkosgei (1.56,04)
*OL 2008 i Beijing: Bronsemedalje på 800 m – 1.56,73

## Kjelder


**Denne artikkelen bygger på «[[:de:Hasna Benhassi|Hasna Benhassi]]» frå ,  den 21. juli 2019.*
Madla Idrettslag

**Madla Idrettslag** er eit idrettslag heimehøyrande i bydelen Madla i Stavanger kommune. Idrettslaget, ein rein fotballklubb, vart stifta 9.mars 1939. Madla IL spelar i blå drakter med kvite bukser.

## Kjelder

**Denne artikkelen bygger på «[[:nb:Madla IL|Madla IL]]» frå ,  den 21. juli 2019.*
Kokt egg

**Kokt egg** er eit egg, typisk eit hønseegg, som er tilreidd ved å koka det ei viss tid medan det framleis er i skalet. Ein koker som regel egg i kokande vatn. Ein kan også tilreia heile egg i varmt vatn som ligg under kokepunktet, eller ved å dampa dei.

## Metodar

Ulike koketider gjev ulik konsistens på eggekvita og plomma. Egg med kort koketid og litt flytande indre blir kalla blautkokte, medan egg med lengre koketid og fast indre blir kalla hardkokte. Egg med koketid midt imellom som har stivna kvite og blaut plomme kan ein kalla «smilande egg».

Egg i romtemperatur kan leggjast rett i kokande varmt vatn, medan kalde egg frå kjøleskapet bør leggjast i kaldt vatn for å hindra sprekking. Koketida tel frå vatne byrjar å koka. Særleg for kalde egg kan det vera lurt å stikka eit hol i skalet med ein eggestikkar, slik at lufta kjem raskt ut av egget under kokinga. Etter at kokinga er over bør ein avkjøla egga med kaldt vatn for å stoppa kokeprosessen. For lang koking kan gje ein grøn ring mellom eggeplomma og -kvita, danna som ein reaksjon mellom jern og svovel i egget.

Hardkokte egg kan oppbevarast i ei veke eller opptil to-tre veker i kjøleskap.
Dei kan også syltast.

## Bruk

Kokt egg kan vera ein rett i seg sjølv, og er vanleg å eta til frukost. Ein kan servera det i eit eggeglas som held det opprett og eta det med ei særskild utforma eggeskei. Hardkokte egg kan skrellast og serverast eller oppbevarast utan skal. Eit hardkokt egg kan delast i skiver med ein eggedelar.
Blautkokte egg kan også hellast utav skalet og serverast med sausar eller krydder, som soyasaus eller pepar i søraustasiatisk mattradisjon.

Kokte egg kan også vera ein ingrediens i andre rettar, som smørbrød, scotch egg og deviled egg, salatar som eggesalat, gado-gado og salade Niçoise, sausar som sauce gribiche, Cambridge sauce eller Thousand Island-dressing og i ulike supper og karrirettar. 

Egg kan kokast saman med smaks- og fargetilsetjingar som dei tek opp gjennom det porøse skalet, som kinesiske te-egg eller taiwanske jernegg. Dei kan også syltast, til dømes saman, raudbete, som gjev ein sterk rosa farge til egget. Kuro tamago er ein japansk variant av kokt egg som blir kokt i varme kjelder, og utviklar eit svart eggeskal.

Kokte egg er ei tradisjonell form for påskeegg, ettersom ein gjerne sparte opp og kokte egg frå fastetida og sparte dei til påske.

## Galleri

Pickled beet eggs large.jpg|Raudbete-sylta egg
Solæg rødkål2.JPG|Solæg farga med raukål
Deviled Eggs - 3-23-08.jpg|Deviled eggs
Egg Curry 1.jpg|Eggekarri
こちらは本日の黒玉子の色具合です (2305057549).jpg|Kuro tamago

## Kjelder



**Delar av denne artikkelen bygger på «[[:en:Boiled egg|Boiled egg]]» frå ,  den 21. juli 2019.*
Traffic av Traffic

***Traffic*** er det andre studioalbumet til det engelske rockebandet Traffic, gjeve ut i 1968 på Island Records i Storbritannia og United Artists i USA. Albumet nådde niandeplassen på UK Albums Chart og 17. plassen på ''Billboard'' 200. Det var det siste albumet spelt inn av gruppa før dei vart oppløyste første gongen. 

## Bakgrunn og innhald
Etter noko suksess i Storbritannia med debutalbumet *[[Mr. Fantasy]]*, hadde Dave Mason i januar 1968 slutta i gruppa. Han produserte debutalbumet til gruppa Family, der den framtidige bassisten i Traffic, Ric Grech spelte, medan Traffic drog ut på turné. I mai hadde bandet invitert Mason attende for å byrje å spele inn eit nytt album. 

Mason enda opp med å skrive og syngje halvparten av songane på albumet (som den største hitten hans «Feelin' Alright?»), men bidrog lite til songane skrivne av Jim Capaldi og Steve Winwood. Teften han for popmelodi hadde alltid vore på kant med jazzambisjonane til resten av bandet, noko som kjem til syne i motsetningane ein kan sjå i somme av songane på dette albumet. I oktober var han ute av bandet att. Han kom attende ein siste gong for ein turné og eit album i 1971 for å oppfylle kontrakten med bandet. Albumet vart produsert av Jimmy Miller. 

*Traffic* kom ut på CD i Storbriannia 11. januar 2000 med fem bonusspor, to frå filmmusikken til *[[filmen Here We Go Round the Mulberry Bush|Here We Go Round the Mulberry Bush]]* og tre frå *[[Last Exit av Traffic|Last Exit]]*. I USA vart ei ommastra utgåve gjeven ut 27. februar 2001 med singelmiksar i mono av «You Can All Join In» og «Feelin' Alright?» og ein singelmiks i stereo av «Withering Tree». Ommastringa vart assistert av Jim Capaldi.

## Mottaking

AllMusic gav ei positiv melding av albumet i nyare tid og skreiv at det oppnådde ein sterk balanse mellom dei enkle folkrocksongane til Dave Msno og dei komplekse og ofte stemningsskapande rockejammane til Steve Winwood.

## Innhald

## Andre medverkande
* Terry Brown, Eddie Kramer, Glyn Johns, Brian Humphries – lydteknikar
* Richard Polak, Gered Mankowitz – fotografi

## Kjelder


**Denne artikkelen bygger på «[[:en:Traffic (Traffic album)|Traffic (Traffic album)]]» frå ,  den 21. juli 2019.* 
*** oppgav desse kjeldene:*


## Bakgrunnsstoff
*[ Traffic's *Traffic*] at allmusic.com
Furuflaten Idrettslag

**Furuflaten Idrettslag** er eit idrettslag heimehøyrande på Furuflaten i Lyngen kommune. Idrettslaget vart stifta den 6. januar 1957 og er aktivt med i fotball, friidrett og skiidrett. Fotballaga til Furuflaten IL spelar i lysegrøne drakter og kvite bukser.

## Kjelder

**Denne artikkelen bygger på «[[:nb:Furuflaten IL|Furuflaten IL]]» frå ,  den 21. juli 2019.*
Shreveport

**Shreveport** er ein by i delstaten Louisiana i USA med 199&nbsp;000 ibuarar i 2010, noko som gjer byen til den tredje mest folkerike i delstaten etter New Orleans og Baton Rouge. Byen Shreveport ligg langs vestbreidda av elva Red River og er fylkessete i Caddo Parish, ein mindre del av byen høyrer til grannekommunen Bossier Parish.

Byen vart grunnlagd i 1836.

## Venskapsbyar
*  Ostrava sidan 13. november 2015.

## Kjende personar frå Shreveport
* Evelyn Ashford, friidrettsutøvar
* D.J. Fontana, musikar
* James Stroud, musikar og plateprodusent

## Kjelder

**Denne artikkelen bygger på «[[:en:Shreveport, Louisiana|Shreveport, Louisiana]]» frå ,  den 21. juli 2019.*  

## Bakgrunnsstoff
*
Last Exit av Traffic

***Last Exit*** er det tredje studioalbumet til det engelske rockebandet Traffic gjeve ut i mai 1969. Det er ei samling av litt av kvart sett saman av Island Records etter at bandet først vart oppløyst. Den første halvdelen av albumet består av studioopptak, medan den andre halvdelen var konsertopptak frå Fillmore Auditorium. Albumet nådde 19. plassen på den amerikanske *[[Billboard 200]]*-lista.

## Plateomslag
Som plateomslaget indikerer så spelar den originale besetninga med Steve Winwood, Jim Capaldi, Chris Wood og Dave Mason på albumet. Mason er berre med på to spor: «Just for You» og «Something's Got a Hold of My Toe». Den originale plata gjeven ut på United Artists Records har eit anna plateomslag. Den amerikanske framsida har eit anna bilete av bandet skoren ut til å utforme logoen til bandet på ein svart bakgrunn. 

## Songar
Somme av studioinnseplingane av albumet var opphavleg gjevne ut på singlar i mono. Versjonane på albumet er i stereo. 

«Just for You» var tidlegare gjeven ut i februar 1968 som A-sida av ein solosingel av Dave Mason i Storbritannia. Då passa det bra at dei andre medlemmane i Traffic hadde akkompagnert han på innspelinga. (B-sida var «Little Woman» som ikkje inkluderte dei andre Traffic-medlemmane.) Singelen kom ut etter at Mason hadde slutta i Traffic første gongen, etter innspelinga av *[[Mr. Fantasy]]*.  

«Medicated Goo» og «Shanghai Noodle Factory» var A- og B-side til ein britisk Traffic-singel frå desember 1968. Singelversjonen av «Medicated Goo» er kortare med ein falsk slutt som ikkje finst på albumversjonen. Songen vart mykje spelt på konsertane til bandet då dei kom saman att i 1970 og 1971.

«Something's Got a Hold of My Toe» er ein instrumental og verkar å vere eit unytta studioopptak som opphavleg ikkje var meint å kome ut. Det er uklårt kvifor produsenten Jimmy Miller (som har skrive tekstar for andre songar på albumet) står oppført som medlåtskrivar på denne. 

«Withering Tree» var tidlegare gjeven ut som B-sida til «Feelin' Alright» (september 1968), sjølv om versjonen på albumet er noko forskjellig frå singelversjonen. Han vart truleg spelt inn medan Dave Mason framleis var i bandet, trass i at han ikkje er med på innspelinga.  

«Feelin' Good» og «Blind Man» er dei to konsertopptaka som tar opp andre halvparten av albumet. Begge desse var coverversjonar. 

## Mottaking

I ei melding av nyare dato skreiv AllMusic at *Last Exit* var svakare enn dei to første albuma, men at det ikkje var dårleg heller. Dei meinte dei fleste studiospora hadde høg appell, og hylla jamminga på konsertopptaka.

## Innhald

## Medverkande
;Traffic
* Steve Winwood – orgel, solovokal (alle utanom 1, 3), piano, bass, gitar (2, 5)
* Dave Mason – gitar (1, 3), solovokal (1)
* Chris Wood – fløyte, saksofon, orgel
* Jim Capaldi – trommer, perkusjon, korvokal
;Teknisk
* Guy Stevens, Mike Sida – kunstnarisk leiar
* Francine Winham, Raymond Ross, Richard Polak – fotografi

## Kjelder


**Denne artikkelen bygger på «[[:en:Last Exit (Traffic album)|Last Exit (Traffic album)]]» frå ,  den 21. juli 2019.* 
*** oppgav desse kjeldene:*
Esker

**Esker** (av irsk *eiscir*, 'kam, ås') viser innan geologi til ein lang og smal rygg av sand, grus eller rullestein som er danna av avsetninaer frå smeltevasselver som renn i tunnelar under isbrear.

Opphavleg blei ordet brukt til å skildra lange, bølgjeforma ryggar som no er kjend for å bestå av glasifluvialt materiale avsett av smeltevasselver inne i isbrear. Materialet blir lagt der vatnet byrjer renna saktare. Etter kvart som tunnelen blir tetta igjen, smeltar vatnet seg oppover i isen og det blir avsett nye lag. Vasstrykket i smeltevasstunnelene kan bli så høgt at vatnet blir pressa oppoverbakke. Etter at isen smeltar blir avsetjingane liggjande som forhøgingar i terrenget. For at eskerane skal bevarast må isen bevega seg lite.

## Døme på eskerar
* St. Olavsormen ved Egersund 
* Sørfjordingsrindane og andre eskerar på Hardangervidda
* Esker i Einunndalsranden naturreservat nord i Hedmark. 
* Geitaryggen i Sandnes kommune 
* Uppsalaåsen strekkjer seg 250 km frå Södertörn forbi Uppsala til Billudden ved Gävlebukta.
* *[[Esker Riada|Eiscir Riada]]* som går på tvers over heile øya Irland frå Dublin til Galway. Hovudvegen mellom dei to byane går tett ved.
* *Mason Esker* i Michigan strekkjer seg frå DeWitt gjennom Lansing og Holt og endar i Mason.
* Eskersystem i staten Maine kan følgjast opptil 160 kilometer. 
* Denali Highway i Alaska og Trans-Taiga Road i Quebec er begge delvis lagde på toppen av eskerar.

## Kjelder


**Denne artikkelen bygger på «[[:nb:Esker|Esker]]» frå ,  den 21. juli 2019.*  
 

* 

* 

* 

## Bakgrunnsstoff

* Luftfoto av ein esker i Waterford, Maine
* Larry Gedney, "Eskers: The Upside-Down Riverbeds," *Alaska Science Forum* Article #674, 1. august 1984.
* Esker Riada Hjemmeside
* Diagram som illustrerer (i) istunnel i isbre før tilbaketrekning , slik at det dannes (ii) meandrerende esker i  ''The Ice Melts: Deposition'' I: "Pennsylania and the Ice Age", side 6. 1999. PA DCNR. Bureau of Topographic and Geologic Survey
Akaa

**Akaa** (svensk *Ackas*) er ein finsk by og kommune i landskapet Birkaland. Kommunen har cirka 17&nbsp;000 innbyggjarar og eit areal på 314,38&nbsp;km² der 12,51&nbsp;km² er vatn. Akaa er ein finskspråkleg kommune som grensar til kommunane Lempäälä, Tavastehus, Urjala, Valkeakoski og Vesilahti.

Den noverande bykommunen vart danna den 1. januar 2007 gjennom samanslåing av kommunane Toijala og Viiala. Den 1. januar 2011 vart Kylmäkoski kommune innlemma i Akaa.

Akaa var tidlegare ein kommune som vart oppløyst i 1946 og delt mellom kommunane Toijala, Kylmäkoski, Viiala og Sääksmäki.

## Folketalsutvikling

## Venskapsbyar

*  Sande i Vestfold i Noreg
*  Hallsberg i Sverige
*  Tapa i Estland
*  Klippan i Sverige

## Kjelder



**Denne artikkelen bygger på «[[:nb:Akaa|Akaa]]» frå ,  den 21. juli 2019.*
Birkala

**Birkala** (finsk **Pirkkala**) er ein finsk kommune. Kommunen ligg i landskapet Birkaland, 10 km sørvest for Tammerfors. Birkala har cirka 16 155 innbyggjarar og har eit areal på 103,86 km².

Birkala har berre finsk som målform.

I åra 1922–38 heitte kommunen *Södra Birkala* (finsk: *Etelä-Pirkkala*).

I kommunen ligg Tammerfors-Birkala lufthamn og den nye teknologiparken Partola Business Park. Birkala-bjørk er ein bjørkemutasjon som stammar frå Birkala.

## Folketalsutvikling

## Kjelder



**Denne artikkelen bygger på «[[:nb:Birkala|Birkala]]» frå ,  den 21. juli 2019.*
Juupajoki

**Juupajoki** er ein kommune i landskapet Birkaland i Finland. Kommunen har cirka 1 900 innbyggjarar og eit areal på 274,95 km² der 16,47 km² er vatn. Juupajoki er ein finskspråklig kommune som grensar til kommunane Jämsä, Mänttä-Vilppula, Orivesi og Ruovesi.

Juupajoki har fått sitt parallelle univers av den finske teikneserieteiknaren Tarmo Koivistos fiktive kommune *Eipäjoki* (der *eipä* på finsk tyder «neida» og *juupa* tyder «joda», og joki tyder «elv»). Hos Koivisto går handlinga føre seg i den fiktive kommunen Mämmilä, som har Koivistos heimstad Orivesi som modell. Og der Orivesi har nabokommunen Juupajoki har altså Mämmilä nabokommunen Eipäjoki.

## Venskapsbyar

*  Nore og Uvdal i Noreg, 1945
*  Surahammar i Sverige, 1945
*  Wahlstedt i Tyskland
*  Bjerringbro i Danmark, 1945
*  Pusjkino i Russland

## Kjelder


**Denne artikkelen bygger på «[[:nb:Juupajoki|Juupajoki]]» frå ,  den 21. juli 2019.*
Kangasala

**Kangasala** er ein bykommune i landskapet Birkaland i Finland. Kommunen har cirka 29 900 innbyggjarar og eit areal på 870,85&nbsp;km² der 212,83&nbsp;km² er vatn. Kangasala er ein finskspråkleg kommune som grensar til kommunane Kuhmoinen, Lempäälä, Orivesi, Padasjoki, Pälkäne, Tammerfors og Valkeakoski.

Den 1. januar 2005 vart Kangasala slått saman med tidlegare Sahalahti kommune. Den 1. januar 2011 vart Kuhmalahti innlemma i kommunen.

## Venskapsbyar

*  Åland i Finland
*  Räpina i Estland
*  Vänersborg i Sverige
*  Holmestrand i Norge
*  Siglufjördur i Island
*  Herning i Danmark
*  Eiði i Færøyane
*  Arsuk i Grønland
*  Husby i Tyskland

## Kjelder


**Denne artikkelen bygger på «[[:nb:Kangasala|Kangasala]]» frå ,  den 21. juli 2019.*
Kihniö

**Kihniö** er ein kommune i landskapet Birkaland i Finland. Kommunen har cirka 2 300 innbyggjarar og eit areal på 390,50&nbsp;km² der 33,39 km² er vatn. Kihniö er ein finskspråkleg kommune som grensar til kommunane Jalasjärvi, Ylöjärvi, Parkano, Seinäjoki og Virdois.

## Venskapsbyar
*  Bollnäs i Sverige, 1960
*  Põltsamaa i Estland, 1991
*  Rochester i England, 1993
*  Pajusi i Estland, 1997

## Kjelder


**Denne artikkelen bygger på «[[:nb:Kihniö|Kihniö]]» frå ,  den 21. juli 2019.*
Lempäälä

**Lempäälä** er ein kommune i landskapet Birkaland i Finland. Kommunen hadde ved utgangen av februar 2015 22 292 innbyggjarar og eit areal på 306,92&nbsp;km² der 37,48 km² er vatn. Lempäälä er ein finskspråkleg kommune som grensar til kommunane Akaa, Kangasala, Birkala, Tammerfors, Valkeakoski og Vesilahti.

Den første skriftlege kjelda med tilvising til Lempäälä er frå 1430. Lempäälä kyrkje er vigd til heilage Birgitta, og er frå slutten av 1400-talet.

Den finske forfattaren Yrjö Kokko budde i Lempäälä, og er gravlagd her.

## Folketalsutvikling

## Venskapsbyar

*  Ulricehamn i Sverige
*  Øvre Eiker i Noreg
*  Kerteminde i Danmark
*  Tapolca i Ungarn
*  Upplands-Bro i Sverige

## Kjelder


**Denne artikkelen bygger på «[[:no:Lempäälä|Lempäälä]]» frå ,  den 21. juli 2019.*  

## Bakgrunnsstoff

*
Mänttä-Vilppula

**Mänttä-Vilppula** er ein finsk by og kommune i landskapet Birkaland. Kommunen hadde ved utgangen av februar 2015 10 713 innbyggjarar og eit areal på 657,1 km² der 122,61 km² er vatn. Mänttä-Vilppula er ein finskspråkleg kommune, som vart til gjennom samanslåinga av kommunane Mänttä og Vilppula 1. januar 2009. Kommunenen grensar til kommunane Keuruu, Jämsä, Juupajoki, Ruovesi og Virdois.

## Folketalsutvikling

## Venskapsbyar

*  Aakirkeby i Danmark
*  Halliste i Estland
*  Heby i Sverige 
*  Høyanger i Noreg
*  Ronneby i Sverige
*  Stary Oskol i Russland

## Kjelder



**Denne artikkelen bygger på «[[:nb:Mänttä-Vilppula|Mänttä-Vilppula]]» frå ,  den 21. juli 2019.*  
 
## Bakgrunnsstoff

* ''Uppslagsverket Finland'' , Mänttä-Vilppula [daud lenkje]
Ola Svein Stugu

**Ola Svein Stugu** () er ein norsk historikar, forfattar og professor ved Institutt for historie og klassiske fag på Noregs teknisk-naturvitskaplege universitet i Trondheim. 

Stugu er fødd i Oppdal. Han vart cand. philol. i 1976 ved Universitetet i Oslo med historie som hovudfag og hadde yrkespraksis frå skuleverk, offentleg forvalting og oppdragsforsking fram til 1993. Han vart førsteamanuensis ved historisk institutt og Universitetet i Trondheim i 1994, før han i 2001 vart professor ved same stad.

Stugu har skrive fleire bøker og andre publikasjonar innanfor kulturhistorie, byhistorie og historiedidaktikk, blant anna Trøndelags historie for perioden etter 1945. Han sit òg som nestleiar for Norsk senter for bygdeforskning.

## Bibliografi

* 
* 
* 
* 
* 
*
## Referansar



**Denne artikkelen bygger på «[[:nb:Ola Svein Stugu|Ola Svein Stugu]]» frå ,  den 21. juli 2019.*  
 

## Bakgrunnsstoff
Torlaug Løkensgard Hoel

**Torlaug Løkensgard Hoel** () er ein norsk professor emeritus i skriving, pedagogikk og norsk didaktikk ved Noregs teknisk-naturvitskaplege universitet NTNU.

Ho vart cand.mag. ved Universitetet i Oslo i 1966 og cand.philol. same staden i 1973 med hovudoppgåva *Draumen om frigjering: eit hovudtema i Hans Børlis lyrikk* i nordisk. I 1995 vart Hoel dr. art. ved Universitetet i Trondheim på avhandlinga *Elevsamtalar om skriving. Responsgrupper i teori og praksis*.

Hoel arbeidde som adjunkt ved Gerhard Schønings vidaregåande skule frå 1967 og seinare som lektor. Ho var amanuensis/førsteamanuensis ved Pedagogisk seminar, Universitetet i Trondheim (i dag Program for lærarutdanning, NTNU) frå 1980, og professor frå 1999. Frå 2002 til 2005 var ho prodekan ved Fakultet for samfunnsvitskap og teknologileiing. Torlaug Løkensgard Hoel er medlem av Det Kongelige Norske Videnskabers Selskab.

I 2012 fekk Torlaug Løkensgard Hoel og Sissel Lie NTNUs likestillingspris for innsatsen sin gjennom fleire år, der dei har halde fleire opprykkurs for kvinnelege forskarar i førsteamanuensisstillingar, vore mentorer i NTNU sine mentorprogram og halde skrivekurs for kvinnelege stipendiatar.

## Bibliografi

### Utvalde bøker

* 1990 *Skrivepedagogikk på norsk. Prosessorientert skriving i teori og praksis*. Cappelen ISBN 978-82-021-2391-8 
* 2000 *Skrive for å lære*, med Olga Dysthe og Frøydis Hertzberg. Abstrakt forlag. ISBN 978-82-7935-293-8
* 2008 *Skriving ved universitet og høgskolar*. Universitetsforlaget ISBN 978-82-150-1339-8
* 2008 *Det store spranget: ny som lærer i skole og barnehage*, med Brit Hanssen, Rachel Jakhelln og Sissel Østrem. Tapir akademisk forlag. ISBN 978-82-519-2282-1

## Kjelder



**Denne artikkelen bygger på «[[:nb:Torlaug Løkensgard Hoel|Torlaug Løkensgard Hoel]]» frå ,  den 21. juli 2019.*  
 
## Bakgrunnsstoff
 

* Miniportrettet: Torlaug Løkensgard Hoel
* Hoels profilside, NTNU
The Low Spark of High Heeled Boys

***The Low Spark of High Heeled Boys*** er det femte studioalbumet til det engelske rockebandet Traffic, gjeve ut i 1971. Som med andre Traffic-album har *The Low Spark of High Heeled Boys* forskjellige retningar innan rock, som jazzrock, progressiv rock og klassisk rock and roll. Namnet på tittelsporet vart føreslått av skodespelaren Michael J. Pollard.

Albumet inneheld hitten «Rock & Roll Stew» og radiohitten «The Low Spark of High Heeled Boys». Dette er det einaste originale Traffic-albumet der Jim Capaldi syng solo på to songar («Light Up or Leave Me Alone» og «Rock & Roll Stew»). Den einaste andre songen han syng solo på er «Dealer» frå *[[Mr. Fantasy]]* (1967).

Plateomslaget er kjend for at øvre høgre hjørne og det nedre venstre hjørnet var avskoren slik at det gav illusjonen av ein tredimensjonal kube. 

Albumet selde til gullplate mindre enn eitt år etter det kom ut i USA og i 1996 hadde det oppnådd fleire platinaplater. Det vart ommastra og gjeve ut med eitt bonusspor den 19. mars 2002.

## Mottaking

Meldingane har vore stort sett positive om albumet. AllMusic likte variasjonen som songane ikkje skrivne av Winwood og Capaldi gav og det mektige og lange tittelsporet. Dei skreiv at albumet «markerte det kommersielle og kunastnariske høgdepunktet i den andre perioden til Traffic». Robert Christgau meinte at bandet hadde vokse frå det førre albumet og skreiv at sjølv om gruppa «er blotta for intellektuell kraft, har dei noko på gang» og «når det fungerer oppstår det eit fint paradoks - avslappande og spanande på same tid.» Pop Matters skreiv at det var «eit album som er lett å lytte til om att og om att, men som sjeldan dukkar opp lister over beste album.» Dei skreiv òg at dei fleste songane er undervuderte og krev fleire gjennomlyttingar for å kunne verdsetjast.

## Innhald

## Medverkande
### Traffic
* Steve Winwood – solovokal (spor 1, 2, 5, 6), gitar, piano, orgel
* Jim Capaldi – solovokal (spor 3, 4), perkusjon, korvokal (spor 6)
* Chris Wood – saksofon, fløyte
* Ric Grech – bass, fiolin
* Jim Gordon – trommer
* Rebop Kwaku Baah  – perkusjon 

med:
* Mike Kellie – trommer (spor 6)

### Teknisk
* Brian Humphries – lydteknikar
* Tony Wright – plateomslag
* Richard Polak – fotografi

## Salslister
**Album**

**Singlar**

## Salstrofé

## Kjelder


**Denne artikkelen bygger på «[[:en:The Low Spark of High Heeled Boys|The Low Spark of High Heeled Boys]]» frå ,  den 21. juli 2019.* 
*** oppgav desse kjeldene:*
Mike Kellie

**Michael Alexander Kellie** () var ein engelsk musikar, komponist og plateprodusent. 

I ein karriere som varte over 50 år, var Kellie medlem av rockegruppene The V.I.P.s, Spooky Tooth og The Only Ones. Han var òg ein aktiv studiomusikar og har arbeidd med The Who på filmusikken til ''Tommy'', Joe Cocker, Traffic, George Harrison, Jerry Lee Lewis, Peter Frampton, Maurice Gibb frå Bee Gees, Gary Wright, Johnny Thunders, Luther Grosvenor, Neil Innes, Steve Gibbons, Chris Jagger, Nanette Workman, Sean Tyla, Jim Capaldi, Pat Travers og Andy Fraser.

I 2014 gav Kellie ut det første soloalbumet sitt, *Music from The Hidden*, medan han framleis var medlem av The Only Ones. Han døydde i 2017 etter kort tids sjukdom. 

## Kjelder


**Denne artikkelen bygger på «[[:en:Mike Kellie|Mike Kellie]]» frå ,  den 21. juli 2019.* 
*** oppgav desse kjeldene:*


## Bakgrunnsstoff
*
*
*
*
Shoot Out at the Fantasy Factory

***Shoot Out at the Fantasy Factory*** er det sjette studioalbumet til det engelske rockebandet Traffic, gjeve ut i 1973. Det var ein oppfølgjar til *[[The Low Spark of High Heeled Boys]]* og inneheldt fem songar. *Shoot Out* fekk ikkje like bra kritikk som føregangaren, men nådde sjetteplassen på Billboard Pop Albums-lista, ein plass høgare enn *Low Spark* i 1972. Som føregangaren var det originale plateomslaget slik at to av hjørna var avskorne. 

Albumet vart spelt inn med fire medlemmar av Muscle Shoals Rhythm Section (David Hood, Roger Hawkins, Barry Beckett og Jimmy Johnson). Hood og Hawkins var oppførte som medlemmar av Traffic. Desse to pluss Beckett vart med bandet på turné og spelte på konsertalbumet *[[On the Road av Traffic|On the Road]]*.

## Mottaking

*[[Rolling Stone]]* var litt lunken og skreiv at dei fleste songane var for avbalanserte og uniforme i struktur og tone, men at «Evening Blue» og «(Sometimes I Feel So) Uninspired» var høgdepunkt. Dei oppsummerte at albumet «omfattar både dei inkonsistente faktorane som plaga bandet, i tillegg til høgdepunkta som heldt dei gåande.»

AllMusic meinte at komposisjonane og framføringane jamt over var svake og at albumet var «kompetent, men likeglad i den kjende stilen deira», medan *[[Village Voice]]*-kritikaren Robert Christgau berre skreiv ei enkel setning «Kan gjevast bort: '(Sometimes I Feel So) Uninspired'.»

## Innhald

## Medverkande
### Traffic
* Steve Winwood – solo- og korvokal, gitar, piano, orgel
* Chris Wood – saksofon, fløyte
* Jim Capaldi – perkusjon, korvokal (spor 2)
* David Hood – bass 
* Roger Hawkins – trommer
* Rebop Kwaku Baah – perkusjon

### Andre medverkande
* Barry Beckett – klaverinstrument (spor 4)
* Jimmy Johnson – klarinett (spor 4)

### Teknisk
* Jerry Masters, Steve Melton – lydteknikar
* Tony Wright – illustrasjonar
* Tommy Wright – fotografi

## Salslister
**Album**

## Salstrofé

## Kjelder


**Denne artikkelen bygger på «[[:en:Shoot Out at the Fantasy Factory|Shoot Out at the Fantasy Factory]]» frå ,  den 21. juli 2019.* 
*** oppgav desse kjeldene:*



## Bakgrunnsstoff

* ''Shoot Out at the Fantasy Factory'' (1973) album releases & credits at Discogs.com
* Traffic – ''Shoot Out at the Fantasy Factory'' (1973) album user reviews & credits at ProgArchives.com
* ''Shoot Out at the Fantasy Factory'' (1973) album review by William Ruhlmann, credits, releases and ''Billboard'' charts at AllMusic.com
On the Road av Traffic

***On The Road*** er det andre konsertalbumet til det engelske rockebandet Traffic, gjeve ut i 1973. Det vart spelt inn i Tyskland og har same besetninga som på *[[Shoot Out at the Fantasy Factory]]* i tillegg til klaverspelaren Barry Beckett.

Den første amerikanske utgåva av *On the Road* (Island/Capitol) i 1973 kom ut som ein enkel LP som bestod av «The Low Spark of High Heeled Boys» (forkorta til 15:10), «Shoot Out at the Fantasy Factory», «(Sometimes I Feel So) Uninspired» og «Light Up or Leave Me Alone».

Albumet nådde 40. plassen på den britiske albumlista og 29. plassen i USA.

## Mottaking
Allmusic rosa spelinga til Roger Hawkins, David Hood og Barry Beckett, men meinte at songane på albumet var altfor lange og ikkje betra dei glanslause studioversjonane av dei tre songane frå *[[Shoot Out at the Fantasy Factory]]*.

## Innhald

## Medverkande
*Steve Winwood – gitar, solovokal (1, 3, 4, 6), piano
*Chris Wood – fløyte, saksofon
*Jim Capaldi – perkusjon, solovokal (5), trommer (4)
*Rebop Kwaku Baah – perkusjon
*Barry Beckett – orgel, piano
*David Hood – bass
*Roger Hawkins – trommer

**Teknisk:**
*Chris Blackwell – produsent
*Brian Humphries – lydteknikar
*Jimmy Johnson – miksing
*Jeff Willens – mastering
*Ann Borthwick – plateomslag
*Brian Cooke – fotografi

## Salslister

## Kjelder


**Denne artikkelen bygger på «[[:en:On the Road (Traffic album)|On the Road (Traffic album)]]» frå ,  den 21. juli 2019.* 
*** oppgav desse kjeldene:*
When the Eagle Flies

***When the Eagle Flies*** er det sjuande studioalbumet til det engelske rockbandet Traffic, gjeve ut i 1974. Det vart det siste albumet deira før dei vart sameint att i 1994 for *[[Far from Home av Traffic|Far from Home]]*. Av musikarar på albumet var Jim Capaldi på trommer, klaverinstrument og vokal; Rosko Gee på bassgitar; Steve Winwood på gitar, klaverinstrument og vokal; og Chris Wood på fløyte og saksofon. Perkusjonisten Rebop Kwaku Baah fekk sparken før albumet var ferdig, men han er med på to spor. Det vart nytta fleire forskjellige klaverinstrument enn på tidlegare Traffic-album, mellom anna Moog.

*When the Eagle Flies* var det fjerde studioalbumet deira på rad som nådde topp 10 på den amerikanske albumlista og selde til gullplate der. Det vart langt mindre populært i Storbritannia der det nådde 31. plassen, men droppa ut av lista etter ei veke. Traffic turnerte etter albumet kom ut, men vart oppløyst midt i turneen i 1974. 

Chris Wood-komposisjonen «Moonchild Vulcan» vart spelt inn for albumet, men kom til slutt ikkje med til fordel for «Memories of a Rock N' Rolla». Songen vart spelt på den påfølgjande turneen og eit konsertopptak av Traffic kom seinare ut på det posthume Chris Wood-albumet *Vulcan* i 2008.

## Mottaking

*[[Rolling Stone]]* kalla albumet ujamt og sa at den nakne tonen fungerte glimrande på «Graveyard People» og «Walking in the Wind», men andre stader vart det ofte «blodfattig på grunn av anten dårlege arrangement eller utilstrekkeleg produksjon.» Men dei rekna dei strammare og meir konsise songane som ei lovande retning for bandet og tilrådde albumet basert på den fornya styrken i låtskrivinga til Winwood og Capaldi og Winwood sitt arbeid på klaverinstrumenta.  Allmusic meinte det motsette: at albumet meir enn tidlegare tillet lange og buktande stykke, der sjølv ikkje vokalen gjorde noko særleg meir enn å «improvisere melodiane over musikken, utan å bry seg om kvar orda tydde».

## Innhald

## Medverkande
*Steve Winwood – gitar, vokal, klaverinstrument
*Chris Wood – fløyte, saksofon
*Jim Capaldi – trommer, perkusjon, korvokal (5), klaverinstrument
*Rosko Gee – bass
*Rebop Kwaku Baah (ikkje oppført) – perkusjon (3, 7)
**Teknisk:**
*Chris Blackwell – produsent
*Nobby Clark – lydteknikar
*Brian Humphries – lydteknikar
*Jeff Willens – mastering
*Bill DeYoung – tekst i omslaget
*Martin Hughes – design
*Bill Levenson – oversyn med nyutgjeving
*Monique McGuffin – produksjonskoordinator for nyutgjeving
*Vartan – kunstnarisk leiar for nyutgjeving

## Salslister

## Kjelder


**Denne artikkelen bygger på «[[:en:When the Eagle Flies|When the Eagle Flies]]» frå ,  den 21. juli 2019.* 
*** oppgav desse kjeldene:*
Far from Home av Traffic

***Far From Home*** er det åttande og siste studioalbumet til det engelske rockebandet Traffic, gjeve ut i 1994. Det var òg det første albumet deira på tjue år, etter *[[When the Eagle Flies]]* i 1974. Det vart spelt inn i eit stort hus kalla Woodstock, utafor Kilcoole sør for Dublin, og miksa i Chateau Miraval i Correns i Sør-Frankrike.

Albumet nådde 29. plassen på UK Albums Chart, der det låg i fire veker og vart det mest suksessrike albumet til Traffic i heimlandet sidan *[[John Barleycorn Must Die]]* i 1970. I Tyskland fekk bandet to mindre hittar («Here Comes a Man» og «Some Kinda Woman») og nådde 22. plassen på lista der. Det klarte òg å nå 33. plassen på den amerikanske *Billboard*-lista.

Songen «State of Grace» var skriven av Steve Winwood og Jim Capaldi som ein solosong for Jim Capaldi, men då Traffic uventa vart sameina, valde dei å bruke songen på *Far from Home* i staden for.

## Innhald

Alle songar skrivne av Steve Winwood og Jim Capaldi, utanom der andre er nemnde.

## Medverkande
*Steve Winwood – orgel, piano, synthesizers, solovokal (alle spor), korvokal (8), sologitar, bass, programmering, fløyte, saksofon (6), conga (9), timbales (1),
*Jim Capaldi – trommer, korvokal (4, 6, 7), perkusjon, kunstnarisk leiar

### Andre medverkande
*Davy Spillane - sekkepiper (5)
*Mick Dolan - rytmegitar (4), AKAI S1000-programmering, lydteknikar og miksing
*Karim Benzezour - mikseassistent
*Tim Young - mastering (i Metropolis, London)

## Salslister

## Kjelder

**Denne artikkelen bygger på «[[:en:Far from Home (Traffic album)|Far from Home (Traffic album)]]» frå ,  den 21. juli 2019.* 
*** oppgav desse kjeldene:*
Krujë

**Krujë** er ein by og ein kommune i regionen Durrës i Albania. Kommunen ligg i den nordlege delen av landet og grensar i nord til regionen Lezhë, i aust til regionen Dibër og i sør til regionen Tirana.

Kommunen vart oppretta gjennom ei admininistrasjonsreform i 2014, ved at den tidlegare bykommunen Krujë vart slått saman med bykommunen Fushë-Krujë og landkommunane Bubq, Nikël, Kodër-Thumanë og Cudhi. Dei tidlegare kommunane inngår no som kommunaleiningar i den nye storkommunen. Kommunen har hovudsete i Krujë.

## Tidlegare administrativ inndeling
Fram til år 2000 var den dåverande bykommunen Krujë ein del av distriktet Krujë. Den dåverande bykommunen omfatta sjølve byen Krujë og busetnaden:
*Barkanesh
*Picërragë
*Brret

## Folketal

## Referansar
Fushë-Krujë

**Fushë-Krujë** er ein tidlegare bykommune i regionen Durrës i Albania. Etter ei admininistrasjonsreform i 2014 inngår han som ei kommunaleining i kommunen Krujë.

## Tidlegare administrativ inndeling
Fram til år 2000 var Fushë-Krujë ein del av distriktet Krujë. Den dåverande bykommunen omfatta byen Fushë-Krujë og busetnadene:
*Arrameras 1
*Luz 1
*Hasan
*Larushk 1
*Halil
*Zgërdhesh
*Zallë
*Luze 2
*Larushke 2
*Arrameras 2

## Folketal

## Referansar
Chris Blackwell

**Christopher Percy Gordon Blackwell** () er ein engelsk forretningsmann og tidlegare plateprodusent. Han skipa Island Records, som er blitt kalla «eit av dei viktigaste, sjølvstendige plateselskapa i Storbritannia». I følgje Rock and Roll Hall of Fame, som Blackwell vart innlemma i i 2001, er det «ingen andre enn han som har gjort så mykje for å få verda hekta på reggae.»

Han skipa Island Records på Jamaica den 22. mai 1959, like før han fylte 22, og Blackwell var blant dei første som spelte inn den jamaicansk popmusikken som kom til å bli kjend som ska. Då han kom attende til Storbritannia i 1962, selde han plater frå bilen sin til det jamaicanske samfunnet.

Med støtte frå Stanley Borden frå RKO, voks forretningane til Blackwell stadig, og han var med å forme karrierane til Bob Marley, Grace Jones og U2 blan mange andre. Han produsert mange kjende album, som Marley sine *[[Catch A Fire]]* og *[[Uprising av Bob Marley & The Wailers|Uprising]]*, og debtualbumet til The B-52's i 1979.

## Filmar
**[[filmen Dr. No|Dr. No]]* (1962) - handlangar som hoppar frå ein kai og ut i vatnet (ikkje oppført)

## Kjelder


**Denne artikkelen bygger på «[[:en:Chris Blackwell|Chris Blackwell]]» frå ,  den 21. juli 2019.* 
*** oppgav desse kjeldene:*
Orivesi

**Orivesi** er ein finsk by og kommune i landskapet Birkaland. Kommunen har ved slutten av februar 2015 9 569 innbyggjarar og eit areal på 940,07 km² der 160,42 km² er vatn. Orivesi er ein finskspråkleg kommune som grensar til kommunane Juupajoki, Jämsä, Kangasala, Kuhmoinen, Ruovesi og Tammerfors.

## Folketalsutvikling

## Mämmilä

Orivesi er kjend for å vere heimstaden til teikneserieteiknaren Tarmo Koivisto, og dermed også modell for teikneserien Mämmilä, ein fiktiv kommune som fungerte som bilete på Finland si utvikling i tiåra frå 1960-talet og framover.

## Kjelder


----
**Denne artikkelen bygger på «[[:nb:Orivesi|Orivesi]]» frå ,  den 22. juli 2019.*
Punkalaidun

**Punkalaidun** er ein kommune i landskapet Birkaland i Finland. Kommunen har cirka 3 300 innbyggjarar og eit areal på 364,05 km² der 2,93 km² er vatn. Punkalaidun er ein finskspråkleg kommune som grensar til kommunane Huittinen, Humppila, Loimaa, Urjala og Sastamala. Før 2005 høyrde Punkalaidun kommune til landskapet Satakunta.

Ein av dei største arbeidsgjevarane i kommunen er SHT-Tukku, eit selskap som produserer og importerer utstyr for gravleggingar. Fabrikken sysselset om lag hundre handverkarar og har ei stort mengd modellar av kister. Punkalaidun kommune har den beste sysselsetjingssituasjonen i regionen. Arbeidsledige arbeidssøkarar i november 2016 var 123 personar eller 9,6 prosent.

## Referansar
Pälkäne

**Pälkäne** er ein kommune i landskapet Birkaland i Finland. Kommunen har cirka 7 000 innbyggjarar og eit areal på 738,59 km² der 181,34 km² er vatn. Pälkäne er ein finskspråkleg kommune som grensar til kommunane Hattula, Tavastehus, Kangasala, Padasjoki og Valkeakoski.

## Kjelder


**Denne artikkelen bygger på «[[:nb:Pälkäne|Pälkäne]]» frå ,  den 22. juli 2019.*
Virdois

**Virdois** (finsk **Virrat**) er ein finsk by og kommune i landskapet Birkaland. Kommunen har cirka 4 200 innbyggjarar og eit areal på 1 299,08 km² der 136,73 km² er vatn. Virdois er ein finskspråkleg kommune som grensar til kommunane Alavus, Keuruu, Kihniö, Mänttä-Vilppula, Ruovesi, Seinäjoki, Ylöjärvi og Etseri.

Det finske namnet *Virrat* er fleirtalsform av  (‘straum’). Virdois er den einaste kommunen i Finland der namnet har fleirtalsform.

Bygdene i Virrat er:
* Herranen
* Härkönen
* Jäähdyspohja
* Killinkoski
* Koro
* Kotala
* Kurjenkylä
* Liedenpohja
* Ohtola
* Vaskuu
* Vaskivesi
* Äijänneva
## Galleri

File:Virrat Kaupungintalo.jpg|Virrat rådhus
File:Virrat kirkko2.jpg|Virrat kyrkje
File:Virtain kirjasto (15013995461).jpg|Virrat bibliotek
File:Virrat - beach 2.jpg|Strand ved Kalettomanlahtibukta i Virrat.


## Kjelder

## Bakgrunnsstoff

*
Slakline

**Slakline** er ein idrett der utøvaren balanserer på eit fleksibelt band av til dømes nylon. Det er også namnet på utstyret som blir brukt i aktiviteten. Balansebandet blir spent opp mellom to festepunkt og utøvaren kan dermed gå, hoppe eller balansere på bandet.  Slakline skil seg frå balansering på line i materialet bandet er laga av og kor mykje bandet blir stramma før bruk.

Spenninga i bandet kan tilpassast etter behov. Bandet er flatt, som gjer det lettare å gå på. Slakline kan brukast for å trene balansen, som ei form for yoga, som fritidsaktivitet eller som idrett.

## Kjelder
Sonic Mania

***Sonic Mania*** er eit plattformspel utgjeve av Sega til Nintendo Switch, PlayStation 4, Xbox One og Windows. Det vart produsert i samband med markeringa av 25-årsjubileet til *[[Sonic the Hedgehog]]*-serien og er ei hyllest til dei opphavlege *Sonic*-spela til Mega Drive. Spelet går føre seg over tolv nivå, inkludert åtte redesigna nivå frå tidlegare spel. Historia følgjer Sonic og følgjesveinane Tails og Knuckles medan dei kjempar mot erkefienden Doctor Eggman og robotlakeiane hans.

Utviklargruppa var sett saman av medlemmer kjende for å ha utvikla eigne spel basert på dei originale *Sonic*-spela. Utviklinga starta etter at leiaren for gruppa Christian "Taxman" Whitehead presenterte ein prototype for Sonic Team-produsenten Takashi Iizuka. Kunsten, nivådesignen, lydsporet og programmeringa vart utført med hjelp frå dei uavhengige studioa PagodaWest Games og Headcannon. Gruppa brukte spelemotoren Retro Engine utvikla av Whitehead og gjekk inn for ein grafisk kvalitet som låg på eit nivå mellom spela til Mega Drive og Sega Saturn.

*Sonic Mania* vart utgjeve internasjonalt i august 2017. Innan eitt år hadde spelet selt over ein million kopiar fordelt på alle plattformene. *Sonic Mania Plus*, ei utgåve av spelet med ekstra innhald, vart utgjeven i juli 2018.

## Kjelder

## Bakgrunnsstoff
*Offisiell nettstad
Catilina

**Lucius Sergius Catilina** (ca. 108 f.Kr.–62 f.Kr.) var ein romersk politikar og adelsmann, kjend som hovudmann for ei samansverjing i Roma. Ungdomstida hans var prega av lauslivnad, og under proskripsjonane til Sulla i 82 f.Kr. sytte han for å gjere seg sjølv rikare. I 68 var han pretor og styrte deretter den romerske provinsen Afrika. Da han kom attende frå Roma vart han skulda for å økonomisk utarming av provinsen, og difor var det ikkje mogleg for han å søkje konsulatet. Han stifta dinest ei samansverjing med sikte på å rive til seg konsulatet for 65, men planen vart aldri gjennomført. Då han vart frikjend for klagemålet, stifta han snart ei ny samansverjing. Catilina gav dei medsamansvorne løfter om gjeldsfridom og moglegheiter for økonomisk utbytting, og mange forgjelda menn frå overklassen attåt fleire av Sulla-veteranane tok del i samansverjinga, som visstnok innebar å gjere han sjølv til eineherre.

Jamvel om Catilina arbeidde hardt for å bli vald til konsul, skjedde det korkje i 63 eller 62. Cicero, som var ein av dei to konsulane i 63, hadde god kjennskap til samansverjinga hans, og gjekk til eit så kvast åtak på Catilina i Det romerske senatet (Den første katilinariske tale) at sistnemnde reiste frå Roma og til hæren sin i Etruria. I Roma vart fleire av felagane hans fengsla og avretta (Mellom dei Lentulus). Catilina fall sjølv på slagmarka i 62.

I nyare tid har fleire freista å framstelle Catilina som ein mann som let seg styre av idelle motiv. Mellom desse kan ein nemne Henrik Ibsen i dramaet *Catilina* (1850). Uttrykket «catilinariske eksistensar» har sitt opphav i Catilinas livssoge. Det vart først nytta av Otto von Bismarck og er ei nemning på opprørske personar (som vågar alt fordi dei ikkje har noko å tape). Uttrykket blir også nytta om individ som blir rekna for å ha ein låg moral.

## Sjå òg
* Dei fire talane mot Catilina

## Kjelder
*Catilina, Lucius Sergius (1978). I *Aschehoug og Gyldendals store norske leksikon. 2 : Ben-Ch* (s. 660). Oslo: Kunnskapsforlaget.

## Fotnotar
Fragment

**Fragment** (frå latin, av *frangere*, ‘bryte’) er eit brotstykke av noko større.

Det er vanleg å finna fragment i forsking på eldre tider. Innan arkeologi kan ein til dømes finna fragment av folk, dyr, byggverk og objekt frå tidlegare tider.

Innan tekst- og litteraturhistorie kan det førekoma at at tekstar berre finst att i brokkar, til dømes fordi berre fragment av materialet dei er skrivne på er bevarte, innskrifter er forvitra eller berre delar av teksten er blitt kopiert for ettertida. Ein kan finna tekstfragment gjennom palimpsest, der same overflata er blitt brukt til å skriva på fleire gonger, elle gjenbruk av skrivemateriale i bokbinding.

Sapfo er eit kjent døme på ein diktar ein nesten berre kjenner frå fragment. Gamle innskrifter som runesteinar og liknande kan vera skadde eller forvitra, slik at ein berre kan lesa brotstykke.

Fragmenterte tekstar kan også vera eit litterært verkemiddel. Det blei mykje brukt i romantikken, og er mellom anna vanleg i tysk litteratur frå denne perioden. Innan engelsk litteratur er eit kjent døme Coleridge sitt ufullendte dikt «Kubla Khan; or, A Vision in a Dream: A Fragment». som han gav ut i 1816.

Fragmentering kan vera eit framtredande trekk ved postmoderne litteratur, der plott, figurar, tema, skildringar eller fakta kan vera fragmenterte og spreidde rundt i verket. Dimitris Lyacos har til dømes nytta fragment-sekvensar for å formidla ei forvirra verd.

## Kjelder


**Delar av denne artikkelen bygger på «[[:en:Fragmentology (manuscripts)|Fragmentology (manuscripts)]]» frå ,  den 22. juli 2019.*
Vulgata

**Biblia Vulgata** ('den alminnelege Bibelen' eller 'Folkebibelen') er ei latinsk omsetjing av Bibelen utført av Hieronymus i tidsrommet 382-405 på oppdrag frå pave Damasus. Føremålet var å få ein enkelt versjon av Bibelen som kunne erstatta dei dåverande latinske latinske omsetjingane, kjende som Vetus Latina, som stemde dårleg overeins.

I evangelia reviderte omsetjaren mykje for å få dei så nær den greske teksten som mogleg, men for resten av Det nye testamentet utførte han berre mindre endringar. Det viktigaste Hieronymus gjorde var at han gjekk vekk frå tradisjonen med å basera omsetjinga av Det gamle testamentet på den greske versjonen Septuaginta, og i staden prioriterte den hebraiske teksten (bortsett frå Salmane og andre pseudepigrafiske skrifter som han berre hadde på gresk).

Den første trykte boka, Gutenberg-bibelen frå 1456, var Vulgata. Under motreformasjonen slo Trientkonsilet i 1546 fast at Vulgata skulle vera den offisielle bibelteksten til den katolske kyrkja. Kyrkja har seinare stått for fleire reviderte utgåver av Vulgata.

## Kjelder

## Bakgrunnsstoff
NM i symjing 1993

**Noregsmeisterskapen i symjing 1993** vart avvikla i Drammen i dagane frå 22. til 25. juli 1993. Meisterskapen omfatta 28 individuelle tevlingar og 6 stafettar, likt fordelt på menn og kvinner. I tillegg kom tre stupøvingar for menn og like mange for kvinner.

Kongepokalane vart tildelt Irene Dalby frå Hamar Idrettslag og Bengt Staveland av Hansasvømmerne. Ho fekk pokalen for sin norske rekord på 200 meter fri og han for sigeren på 50 meter butterfly.

## Menn
### 50 meter fri





### 100 meter fri





### 200 m fri





### 400 m fri





### 1500 m fri





### 50 m rygg





### 100 m rygg





### 200 m rygg





### 50 meter bryst





### 100 m bryst





### 200 m bryst





### 50 m butterfly





### 100 m butterfly





### 200 m butterfly





### 200 meter medley





### 400 m medley





## Kvinner
### 50 meter fri





### 100 meter fri





### 200 m fri





### 400 m fri





### 800 m fri





### 50 m rygg





### 100 m rygg





### 200 m rygg





### 50 meter bryst





### 100 m bryst





### 200 m bryst





### 50 m butterfly





### 100 m butterfly





### 200 m butterfly





### 200 m medley





### 400 m medley





## Kjelder
**Sportsboken 93-94*. Chr. Schibsteds Forlag. 1993.
Kragerø Idrettsforening

**Kragerø Idrettsforening** er eit idrettslag hemeimhøyrande i Kragerø i Telemark. Idrettslaget vart stifta som Kragerø Turnforening 3. oktober 1881 og er aktivt med i fotball, friidrett, handball, ski og turn. Kragerø IF spelar i gule fargar med svarte bukser.

## Soge
Kragerø IF har særleg utmerkt seg i handball for menn. Frå 1975 deltok laget i toppserien i over 30 sesongar. Laget spelte seg fram til tre NM-finalar; mot Urædd i 1986, Sandefjord i 1989 og Viking, alle finalane enda med Kragerø-tap. Simen Muffetangen er ein lengendarisk Kragerø-spelar frå denne tida, andre profilar var Lars Erik Bjørnsen, Bjarne Steen Jørgensen, Fredrik Brubakken og Sergej Demidov.

I friidrett vann Astrid Sjultangen åtte strake NM-gull i kulestøyting åra 1963-70. Elles har hekkeløparen Grete Gundersen, høgde- og lengdehopparen Birgitte Kristoffersen og kulestøytaren Aslaug Snøås vunne NM-medaljar som KIF-utøvarar.

## Kjelder

**Denne artikkelen bygger på «[[:nb:Kragerø IF|Kragerø IF]]» frå ,  den 22. juli 2019.*  


## Bakgrunnsstoff
*
* Kragerø Fotball
* Kragerø Håndball
Søvnløyse

**Søvnløyse** eller **insomni** er nedsett eller manglande evne til å sove. Dette kan skuldast spesielle sjukdommar som fører til smerter, kvalme eller kløe, og dermed hindrar søvn, eller inntak av stimulerande stoff (kaffi, te, tobakk) som påverkar hjernen; oftast har søvnløyse psykiske årsaker, som angst og uro, utmattande tankeverksemd, slitasje og depresjon. Ein vesentleg faktor er hjå mange frykta for ikkje å få sove. Utilstrekkeleg søvn medfører nedsett arbeidsevne med fleire feilreaksjonar, og ein nervøs irritabilitet der ein blir svært kjenslevar for sanseinntrykk og mental uro. Dette kan vidare føre til ei forverring av tilstanden.

Ein kan best motarbeide søvnløyse ved å gå etter årsakene, regulere livsførselen, og få avlasta mentale påkjenningar. Faste sovetider vil vanlegvis vere nyttig. I sjeldnare tilfelle kan sovemedisin vere aktuelt for ein kortare periode.

## Kjeldur
*